Simon V de Montfòrt

Simon V de Montfòrt (vèrs 1208, Montfort-l'Amaury - 4 d'aost de 1265, Evesham), còmte de Leicester e de Chester, foguèt un dei senhors anglés pus poderós dau sègle XIII. Fiu dau cap crosat Simon IV de Montfòrt, participèt probable a la Crosada deis Albigés dins leis ans 1220. Puei, partiguèt en Anglatèrra onte l'Ostau de Montfòrt teniá de fèus. Cap militar e administrator confirmat, venguèt rapidament un dei caps de la noblesa desirosas d'aumentar lei limits de l'autoritat reiala e d'obtenir la formacion d'un parlament. En 1258, lei Provisions d'Oxford contentèron sei revendicacions ambé la creacion d'un conseu de quinze senhors cargats de dirigir lo reiaume ambé lo rèi. Pasmens, en 1261, Enric III (1216-1272) obtenguèt lo sostèn dau papa per rompre l'acòrd entraïnant una guèrra civila entre partisans dau rèi e partisans dau parlament. Inicialament venceire en 1264, Simon ordonèt la formacion d'un parlament dubèrt a la noblesa e a la borgesiá. Pasmens, foguèt batut e tuat en 1265 a la Eversham marcant la restauracion de l'autoritat reiala. Après aquela desfacha, sa familha foguèt exilada.

Simon 05
Categoria:Comte de la pairiá d'Anglatèrra
Categoria:Comte de Chester
Categoria:Comte de Leicester
Categoria:Comte de l'Edat Mejana
Categoria:Personalitat anglesa del sègle XIII
Categoria:Crosat de la Crosada dels Albigeses
Categoria:Crosat de la Crosada dels Barons
Categoria:Naissença al sègle XIII
Categoria:Luòc de naissença desconegut
Categoria:Decès en 1265
Categoria:Crosat del sègle XIII
Categoria:Lòctenent del ducat d'Aquitània
Categoria:Senescau de Gasconha
Categoria:Militar anglés mòrt al combat

Categoria:Rebèl anglés
Categoria:Execucion postuma